Tafugla-a tella-d deg ukatar n yiseksal n usfugle n Umulli wis 60 n Uzarug Aɣelnaw yernu deffir ma yessenṣeb uselway Tebboune azemz n 4 Ɣuct d Ass Aɣelnaw n Tredsa Taɣelnawt Taɣerfant ay yellan d ass aydeg Taredsa n Uslelli Aɣelnaw teqqel d taredsa taɣelnawt.
D ajiniṛal n tredsa Said Chanegriha, aɣella n umaddad n Tredsa Taɣelnawt Taɣerfant, ay yemmugren aselway n tegduda, Abdelmadjid Tebboune, mi yewweḍ ɣer Twinest Taɣelnawt n Tredsa, sakkin terra-as yiwet n tsensirt n tredsa tajmilt i uselway.
Tafugla-a han deg-s uselway n Useqqamu n Uɣlan, aselway n Ugraw Aɣerfan Aɣelnaw, aselway n Tsenbert Tamenḍawant, aneɣlaf amenzu, isemtaren n uselway n tegduda, kra n yimaslaḍen n unabaḍ, ajiniṛal n tredsa, amenzaḍ n tiḍaf tigdudanin, awnetlay amatu n uɣlif n umzaɣ aɣelnaw, imenzaḍen n yiɣallen umrigen, amenzaḍ n temsetla taɣelnawt, iɣellaten n yigezda, inemhalen d yiɣellaten n yimeẓla ilemmasen n uɣlif n umzaɣ aɣelnaw d umaddad n Tredsa Taɣelnawt Taɣerfant, akked yikataren unnigen n uwanak, kra n wudmawen iɣelnawen d yimjahden, ɣer yidis n kra n yinebgiwen ay d-ɛerḍen akken ad asen-rren tajmilt, gar-asen kra n yimastaɣen n Tredsa Taɣelnawt Taɣerfant d-yefrurin seg Tredsa n Uslelli Aɣelnaw, kra n twaculin n yimeɣrusen n waɣan aɣelnaw, imeɛdaṛ d yimagusen imeqranen n tredsa iderwen deg umennuɣ mgal tremɣa.
kab_Latn kab_Latn kab_Latn